יוהאן זרקו

יוהאן זרקו (בצרפתית: Johann Zarco, נולד ב-16 ביולי 1990) הוא רוכב מרוצי אופנועים צרפתי המתחרה באליפות ה-MotoGP עבור קבוצת קסטרול הונדה LCR . זכה פעמיים באליפות ה-Moto2   (2015, 2016).

קריירה
זרקו נולד בקאן. בשנת 2004 החל להתחרות באליפות המינימוטו. שנה לאחר מכן סיים במקום השני באליפות אירופה בקטגוריה. בשנת 2006 סיים במקום השני באליפות אירופה הפתוחה. במקביל התחרה באליפות איטליה קטגוריית 125 סמ"ק, בה סיים במקום ה-12.

בשנת 2007 לקח חלק בתחרויות גביע הרוקי'ס של רד בול. הוא ניצח בארבעה מרוצים וזכה בתואר. בעקבות כך התקבל לאקדמיה של רד בול. בשנת 2008 מיעט להתחרות וערך הופעות בודדות באליפות איטליה.

125 סמ"ק
את הבכורה במרוצי גרנד פרי ערך בגרנד פרי קטר בפתיחת עונת 2009. המרוץ קוצר בעקבות הגשם העז שירד על המסלול וזרקו שסיים במקום ה-15 קיבל רק מחצית הנקודה. במהלך העונה צבר נקודות בשבעה מרוצים נוספים, את העונה סיים במקום ה-20 בדירוג הנהגים הכולל. בשמונת המרוצים הראשונים של עונת 2010 צבר נקודות. בגרנד פרי של צ'כיה, המרוץ התשיעי של העונה, קבע לראשונה את זמן ההקפה המהירה, אך לבסוף סיים את המרוץ במקום ה-19, מחוץ לטווח הנקודות. למרות שלא הצליח לסיים את שלושת המרוצים האחרונים של העונה, דורג בסיומה במקום ה-11.

בעונתו השלישית בקטגוריה עבר להתחרות עבור קבוצת AJO. בגרנד פרי של ספרד, המרוץ השני בעונה, סיים במקום השלישי ועלה לראשונה על הפודיום. עד לסיום העונה השיג עשרה פודיומים נוספים, כולל ניצחון בכורה בגרנד פרי היפני. את העונה סיים במקום השני.

Moto2
לקראת עונת 2012 עבר להתחרות בקטגוריית ה-Moto2 ורכב עבור קבוצת JIR. את עונת הבכורה בקטגוריה סיים כרוקי העונה. בעונתו השנייה עבר לרכב על אופנועי סוטר (Suter) ואת העונה סיים במקום התשיעי, שיפור של מקום לעומת העונה הקודמת. בעונת 2014 הצטרף לקבוצת קטרהאם שהוקמה באותה השנה. מגמת השיפור נמשכה ואת העונה סיים במקום השישי. הוא המשיך לעבור בין קבוצות ובעונת 2015 הצטרף לקבוצת AJO, עבורה התחרה בקטגוריית ה-125 סמ"ק. 14 פודיומים, מתוכם 8 ניצחונות הקנו לו את תואר האליפות בפער של כ-120 נקודות מאלכס רינס שסיים במקום השני. הוא שב וזכה בתואר בעונת 2016 והיה לראשון בקטגוריה שזוכה באליפות שנתיים ברציפות.

MotoGP
אחרי צמד הזכיות באליפות עבר להתחרות בקטגוריה הבכירה והצטרף לקבוצת טק 3 ימאהה. במרוץ פתיחת העונה הפתיע רבים, כשלקח את ההובלה מיד בתחילת המרוץ. הוא הספיק לקבוע את זמן ההקפה המהירה והוביל בפער של 2 שניות לפני שהתרסק במהלך ההקפה השישית ונאלץ לפרוש מהמרוץ. בגרנד פרי הצרפתי סיים במקום השני והשיג את הפודיום הראשון עבורו בקטגוריה. את עונת הבכורה סיים במקום השישי, מיקום בו דורג גם בסיום עונת 2018. במהלך העונה חתם על חוזה לשנתיים בקבוצת KTM, החל מעונת 2019

זרקו התקשה להגיע להישגים עם KTM ובמהלך חודש אוגוסט שוחרר מהקבוצה, כשנותרוווווו עוד שישה מרוצים לסיום העונה. בשלושת המרוצים האחרונים של העונה רכב כמחליף בקבוצת הלווין של הונדה. לקראת עונת 2020 חתם בקבוצת דוקאטי אנטיביה.

מרוצים
 שנה קטגוריה יצרן 1 2 3 4 5 6 7 8 9 10 11 12 13 14 15 16 17 18 19 מיקום נקודת 2009 125 סמ"ק אפריליה 15 פרש 13 פרש 6 13 21 23 13 11 23 16 9 16 פרש 15 20 32.5 2010 125 סמ"ק אפריליה 12 7 11 9 8 12 8 6 19 13 12 12 10 11 פרש פרש פרש 11 77 2011 125 סמ"ק דרבי 6 3 3 5 6 2 5 2 2 2 5 2 2 1 3 3 פרש 2 262 2012 Moto2 Motobi 12 10 4 פרש 11 פרש 8 11 10 12 7 10 6 8 פרש 5 פרש 10 95 2013 Moto2 סוטייר 12 6 12 5 3 7 6 11 8 5 7 7 7 6 פרש פרש 3 9 141 2014 Moto2 קטרהאם סוטייר  23 פרש 18 8 פרש 7 3 4 פרש 10 9 4 3 3 4 פרש 4 3 6 146 2015 Moto2 קלקס 8 2 1 2 3 2 1 1 2 2 1 1 1 6 17 1 7 1 352 2016 Moto2 קלקס 12 2 3 5 24 1 1 2 1 1 11 22 '48 2 12 1 1 1 276 2017 MotoGP ימאהה פרש554275149125615984 32 6 174 2018 MotoGP ימאהה8262 פרש1078979 בוטל101456 פרש 37 6 158 2019 MotoGP KTM1515131413 1710 פרש פרש1412 פרש111830 הונדה LCR13 פרש פרש 2020 MotoGP דוקאטי119 3 פרש1415 12 פרש51059 פרש10 13 77

קישורים חיצוניים



 .

הערות שוליים

קטגוריה:רוכבי אופנועי מרוץ צרפתים
קטגוריה:צרפתים שנולדו ב-1990